text: Brunet hvidkålssuppe.
  Et hvidkålshoved af middelstørrelse skæres småt, som til rød surkål. Et stykke smør brunes, deri kommes et par skefulde puddersukker samt kålen, som koges med låg over og ved jævnlig omrøren, at den ikke brændes, som let kan ske. Når den er mør, er den i almindelighed også brun; skulle dette ikke være tilfældet, må den koge noget uden låg, hvorefter suppen lidt efter lidt kommes derpå for at få et godt opkog. Spises med ristet brød.